Minush Jero

Emin Jero i njohur më shumë si Minush Jero (Vlorë, 27 qershor 1932 - 22 mars 2006) ka qenë ushtarak, dramaturg, poet dhe pedagog shqiptar.

 Biografia 
U lind në Skelë të Vlorës, i biri i Masarit dhe Pertefes. Pas shkollimit ushtarak në Shkollën e Bashkuar, ai u bë oficer në Durrës. Largohet nga ushtria në vitin 1960 dhe hyn në Universitetin e Tiranës, ku u bë profesor i letërsisë dhe dramaturgjisë.

Drama Njollat e Murrme është një vepër e tij e vënë në skenë në vitin 1968 dhe pasi mori vlerësimet më të mëdha si vepër mjaft e arrirë estetikisht, ajo u dënua nga diktatura si manifestim i liberalizmit. Drama u bllokua dhe në 1973 Minush Jero u dënua me 8 vjet burg. Pasi bën 6 vjet e 8 muaj burg, lirohet në 28 dhjetor të vitit 1978. Më pas punoi si punëtor i thjeshtë në një fabrikë gome në Durrës nga viti 1979 deri në 1987. Pasi fillon lëvizja demokratike në vitet 1990 themeloi degën e Partisë Demokratike në Durrës dhe më pas hap sallonin e artit “Torra”.

Minush Jero u nda nga jeta në 22 mars 2006.

 Referime 

Kategoria:Biografi shqiptare
Kategoria:Lindje 1932
Kategoria:Vdekje 2006
Kategoria:Dramaturgë shqiptarë
Kategoria:Ushtarakë shqiptarë
Kategoria:Njerëz nga Vlora
Kategoria:Profesorë të Universitetit të Tiranës
Kategoria:Të burgosur dhe të përndjekur në komunizëm
Kategoria:Grupi i kulturës